{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o postupku za ostvarenje prava na naknadu štete nastale provedbom mjera sprječavanja i kontrole bolesti životinja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARIO PERINOVIC","Na temelju članka 101. stavka 10. Zakona o zdravlju životinja („Narodne novine“, br. 152/22 i 154/22), ministrica poljoprivrede donosi","pozdrav .imao bi pitanje dali se ovo odnosi na pcelarstvo .u 2 mj lani mi su nasilno unistene pcele -za sada je nepoznati pocinitelj .prijavljeno je policiji i izasla je na teren kriminalisticka policija i napisala zapisnik .\ndali to vazi za taj slucaj i dali mogu kakva srestva povuci radi unistavanja pcela i opreme .steta je procjenjena na 4 tisuce eura","Primljeno na znanje","Poštovani,\novim Pravilnikom se uređuje način podnošenja zahtjeva, sadržaj, prateća dokumentacija i ostale odredbe postupka za ostvarenje prava na naknadu štete i visinu naknade štete za životinje koje su usmrćene ili zaklane, kao i za uništene proizvode životinjskog podrijetla i oštećene ili uništene predmete u okviru provedbe mjera sprječavanja i kontrole bolesti životinja donesenih na temelju Zakona o zdravlju životinja („Narodne novine“, br. 152/22 i 154/22). Naređena mjera je mjera sprječavanja i kontrole bolesti naređena rješenjem nadležnog inspektora Državnog inspektorata Republike Hrvatske u skladu s navedenim Zakonom. Na temelju navedenoga Zakona i Pravilnika ne utvrđuje se pravo na naknadu štete nastale počinjenjem kaznenog djela."]
[2,"PETRA PUŠIĆ","Na temelju članka 101. stavka 10. Zakona o zdravlju životinja („Narodne novine“, br. 152/22 i 154/22), ministrica poljoprivrede donosi,\nI. UVODNE ODREDBE","testni komentar","Primljeno na znanje","Testni komentar"]
[3,"Dora Levanić","Izvori podataka za utvrđivanje visine naknade štete,\nČlanak 3. ","Članak 3.\nSmatram kako je utvrđivanje visine naknade štete potrebno obavljati individualno za svakog poljoprivrednika koji je podnio štetu. Moguća je i emocionalna povezanost poljoprivrednika koji posjeduje životinju sa samom životinjom. Takav je slučaj posebno moguć u manjih poljoprivrednika koji imaju svega nekoliko grla. Takvu štetu nije moguće procijeniti samo trenutnim tržišnim cijenama ili slično. Jasno je kako je teško odrediti jasne kriterije koliko kojem poljoprivredniku znači njegova životinja, ali mislim da bi se trebalo uzeti u obzir.","Primljeno na znanje","Poštovana,\nčlankom 101. Zakona o zdravlju životinja (\"Narodne novine\", broj 152/22 i 154/22) propisano je ostvarivanje prava na naknadu štete za životinje koje su usmrćene ili zaklane, kao i za uništene proizvode životinjskog podrijetla i oštećene ili uništene predmete u okviru provedbe mjera sprječavanja i kontrole bolesti životinja donesenih na temelju navedenoga Zakona. Člankom 2. stavkom 1. točkom 10. ovoga Pravilnika šteta je definirana kao tržišna vrijednost koju bi životinje i uništeni proizvodi životinjskog podrijetla te oštećeni ili uništeni predmeti imali da životinje nisu pogođene bolešću, odnosno direktna imovinska šteta bez naknade izmakle koristi. Pri utvrđivanju visine naknade štete Povjerenstvo imenovano na temelju članka 101. stavka 7. navedenoga Zakona, po podnesenom zahtjevu oštećenika, utvrđuje pravo na naknadu štete i visinu štete u svakom pojedinom slučaju. Pritom koristi sljedeće izvore podataka: podatke Tržišnog cjenovnog informacijskog sustava u poljoprivredi (TISUP) o cijenama koje se objavljuju na mrežnoj stranici https://tisup.mps.hr/, odnosno podatke o prosječnoj tržišnoj cijeni dostupnoj na web portalima, izložbama s uključenom prodajom, aukcijama, cijenama životinja u zemljama u okruženju, prema podacima udruga uzgajatelja, komora i nadležnih tijela, sve u vrijeme ili najbliže vremenu provedbe naređene mjere. Povjerenstvo utvrđuje visinu naknade štete prema metodologiji koja će biti uređena poslovnikom."]
[4,"Klara Zlatarić","Članak 25. ,\nMinistarstvo je u roku od 30 dana od dana donošenja rješenja o utvrđivanju prava na naknadu štete i visini naknade štete iz članka 21. stavka 4. ovoga Pravilnika dužno oštećeniku isplatiti naknadu štete na broj računa naveden u prijavi štete.","Dajem na znanje da podržavam Zakon o odredbama postupka za ostvarenje prava na naknadu štete i visinu naknade štete za životinje koje su usmrćene ili zaklane. Smatram da je svako živo biće jednako uključujući i životinje. Podržavam čl. 25. koji govori da je Ministarstvo dužno oštećeniku isplatiti naknadu štete na broj računa naveden na prijavi iste.","Primljeno na znanje","Poštovana,\npravo na naknadu štete za životinje koje su usmrćene ili zaklane, kao i za uništene proizvode životinjskog podrijetla i oštećene ili uništene predmete u okviru provedbe mjera sprječavanja i kontrole bolesti životinja, propisano je već člankom 101.  Zakona o zdravlju životinja („Narodne novine“, br. 152/22 i 154/22). Ovim Pravilnikom  uređuje se način podnošenja zahtjeva, sadržaj, prateća dokumentacija i ostale odredbe postupka za ostvarenje prava na naknadu štete i visinu naknade štete na temelju navedenoga Zakona, čime se dodatno uređuje ova materija i omogućuje ostvarivanje navedenoga prava"]